Tenorul Andrei Lazăr, de la Opera Naţională Bucureşti, va cânta imnul României la meciul amical al tricolorilor cu Irlanda de Nord, vineri seară, pe Arena Naţională.
"Devenită o tradiţie la meciurile echipei naţionale, intonarea imnului naţional de un invitat, va continua şi la meciul cu Irlanda de Nord. Imnul va fi cântat mâine seară de tenorul Andrei Lazăr, de la Opera Naţională Bucureşti", notează frf.ro.
Meciul România – Irlanda de Nord se va disputa vineri, de la ora 21.45, pe Arena Naţională.
Tricolorii vor juca apoi, marţi, la Madrid, o partidă de pregătire cu selecţionata Columbiei.